Hwedhel berr

Fugieth awenek yn furv yeth plen nebes berr yw hwedhel berr. Berra ages romans yns i mes aga hys a yll varya dhyworth nebes paragrafow dhe dhegow a folennow. . Wosa an romans, an hwedhel berr yw onan a'n furvow liennek gwella gerys. 

Kales yw definya hwedhel berr yn finek, mes yma dhodho lies gnas arbennik avel furv liennek. 
 Usys yw an hwedhel berr dhe greuni war unn wedh an hwedhel po kemeryans ha'y hwithra gans rach. 
 Strothys yw an gwel dell yw usys, ha'n towl yw moy sempel a lower ages towl romans. 
 Y terrir pubtra nag yw a vri dhe'n hwedhel. 
 Y tal bos ober gorfennys ynno y honan.

Gerys da yw an hwedhel berr yn lien Kernewek. Yn-mysk an awtours re skrifas an niver moyha a hwedhlow berr, yma Jowann Richards, Caradar ha Myghal Palmer.